Kristanisma Gimnazio de Jena

Kristanisma Gimnazio de Jena (germane: Christliches Gymnasium Jena - mallongigo CGJ) estas neŝtata lernejo en Jena (Germanujo, Altenburger Straße 10); ŝirmpretiganto estas la Evangelia Lernejfondaĵo de Meza Germanujo Sankta Johano. Lernejestras en 2025/26 la fizikistino Susanne Raab moderiganta la instruadon de ne tute 500 lernantoj fare de 45 instruistoj. Historio Komence de la 1990-aj jaroj pluraj gepatroj unuiĝis, kiuj volis fondi alternativan, kristanan lernejon en Jena. Post intertraktadoj kun la municipo, malnova konstruaĵo en la urbocentro je la strato Grietgasse estis disponigita. En 1994 ĉi tien transloĝiĝis la unua klaso. Dum la sekvaj jaroj la tuta konstruaĵo kaj la najbara konstruaĵo en la korta areo estis kun-uzataj. Sed la someron de 1999, la lernejo elloĝiĝis el la malnova jam tro malgranda kompleksi al restaŭrita kaj alikonstruista kazerno de la tiama sovetia armea bazo en la nordo de la urbo. En 2002 la lernejo ricevis ŝtatan agnoskon kiel anstataŭa lernejo. kaj la unuaj abiturientaj trapasiĝoj eblis. Profilo De la 5-a ĝis la 9-a klasoŝtupo ofertatas konfesia-koopera religiinstruadon. Tio estas plenumata periode kun ĉiuj lernantoj de klaso kaj periode laŭ konfesiaj grupoj. Lernantoj, kiuj estas senkonfesiaj, devas elekti unu el la grupoj (protestantisma respektive romkatolika). La objekto etiko ne estas instruata ĉi-lerneje. Ekde la superaj klasoj (do la 10-a klasoŝtupo) strikte dividatas laŭkonfesie. Ĉiuj konstante dungataj instruistoj devas aparteni al kristana konfesio. De la 5-a ĝis la 8-a klasŝtupo la objekto Tutmonda lernado figuras sur la horartabulo. Por proponi pli grandan elekton de progresigaj kursoj ekzistis kunlaboro kun la Carl-Zeiss-gimnazio: la zeiss-anoj povis viziti la kursaron pri historio, dum lernantoj de la kristana lernejo povis viziti la kursojn pri fiziko kaj informadiko ĉe la Carl-Zeiss-gimnazio. En la jaro 2007/08 okaziĝis unuafoje propra progresiga kurso pri fiziko. En marto 2018 aperis la unua eldono de la lerneja gazeto "Kulturschock". Unufoje semajne okazas lerneja diservo por la tuta lernejo, kun partopreno propravola kaj invito de aktiva kunlaboro al ĉiuj. En t.n. ĉambro de silento ekzistas la ebleco kanti, preĝi kaj trovi trankvilon. Lunde matene en ĉiu klaso okazas medita komenco de la semajno. En septembro 2024 lernantoj engaĝiĝis dum pluraj semajnoj je socialaj projektoj en Ĉilio. Fremdlingvaj ĉi-lerneje lerneblaj estas la angla, franca, hispana kaj latina. Esperanto-instruado mankas. Posttagmeze eblas partopreni kursojn de sporto, arto, literatorado, teatro/cirko. Eksteraj ligiloj hejmpaĝo de CGJ CGJ aperanta sur tutturinguja lernejarprezentado - fare de ThILLM, Bad Berka Notoj